als_Latn dik_Latn ron_Latn
Dëshmia e nëndrejtorit të SHIU: Janë përgjuar deputetë e ministra (Burimi: Balkanweb, www.balkanweb.com)
Dëshmia e nëndrejtorit të SHIU: Janë përgjuar deputetë e ministra - Gazeta “Panorama” shkruan sot se “Shërbimi Informativ i Ushtrisë ka përgjuar persona me imunitet si deputetë, diplomatë dhe ministra”. Akuza është bërë dje publike nga Eduard Bala, nëndrejtori i Shërbimit Inteligjent të Ushtrisë, tashmë me emrin Agjencia e Inteligjencës së Mbrojtjes (AIM).
Numri dy i AIM-së theksoi se me ligjin e miratuar në vitin 2012 është lënë hapësirë që shërbimi inteligjent të përgjojë individë, apo zyrtarë me imunitet, duke e nxjerrë jashtë funksionit kushtetues.
“Ky ligj që u miratua vjet, krijoi predispozicionin dhe, po ta shohim në detaje, del që ç’punë ka shërbimi i Ushtrisë të merret me persona me imunitet?! Kur aktualisht janë vetëm Forcat e Armatosura për të përdorur elementet e kundërzbulimit, s’ka asnjë element me imunitet tek FA. Pra, me ketë i jep hapësirë indirekte shërbimit që të merret me deputetë dhe ministra. Trageti i shërbimit janë persona me shtetësi, të huaj ose jo. Ç’do të thotë kjo? Ne ndjekim veprimtarinë, jemi shërbim që e kemi taksativisht të ndaluar të ndjekim individë të caktuar. Ne ndjekim veprimtari dhe në këtë aspekt dalin dhe elementë të caktuar individualë”, -theksoi Eduard Bala, në një tryezë të organizuar nga Instituti për Demokraci dhe Ndërmjetësim.
Nëndrejtori i shërbimit inteligjent shkoi më tej teksa tregoi se pajisjet e përgjimit, ato të radiozbulimit, janë përdorur brenda vendit në kundërshtim me ligjin.
05.06.2014
Burimi: Balkanweb
als_Latn als_Latn als_Latn als_Latn als_Latn unk als_Latn